Avainsanat

Tiivistelmä



Avainsanat

Uusien jäsenvaltioiden liittyminen – Vuoden 2003 liittymisasiakirja – Siirtymätoimenpiteet – Verotus

(EY 23, EY 25 ja EY 26 artikla; vuoden 2003 liittymisasiakirjan 24 artikla ja sen liitteessä XIII olevan 6 kohdan 2 alakohta; neuvoston direktiivin 69/169 4 artiklan 1 kohdan a alakohta ja 5 artiklan 8 kohta)

Tiivistelmä

Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan liitteessä XIII olevan 6 kohdan 2 alakohtaa on tulkittava siten, että siinä ei kielletä sitä, että Itävallan tasavalta säilyttää siirtymäaikana lainsäädäntönsä, jonka mukaan matkustajien, joiden tavanomainen asuinpaikka on Itävallan tasavallassa ja jotka saapuvat tälle alueelle suoraan tämän jäsenvaltion maarajan tai sisäisten aluevesien kautta, henkilökohtaisissa matkatavaroissaan Sloveniasta maahantuomien savukkeiden vapautus valmisteverosta rajoittuu 25 savukkeeseen.

Tämä vapautus, joka otettiin käyttöön ennen Slovenian tasavallan liittymistä unioniin kansainvälisessä matkustajaliikenteessä tapahtuvassa maahantuonnissa kannettaviin liikevaihto- ja valmisteveroihin liittyviä vapautuksia koskevien lakien, asetusten ja hallinnollisten määräysten yhdenmukaistamisesta annetun direktiivin 69/169 5 artiklan 8 kohdan, jonka nojalla jäsenvaltioilla on yhä savukkeiden osalta toimivalta alentaa 200 savukkeen kolmansista maista yhteisöön tapahtuvan valmisteverovapaan maahantuonnin rajaa, joka vahvistetaan direktiivin 69/169 4 artiklan 1 kohdan a alakohdassa, perusteella on otettu käyttöön sen estämiseksi, että Itävallassa asuvat henkilöt välttyvät systemaattisesti maksamasta valmisteveroa savukkeista ostamalla – usein toistuvien ja lyhytkestoisten matkojen aikana – savukkeita kolmansista maista, jotka ovat Itävallan tasavallan naapurimaita ja joissa sovellettu verotuksen taso ja näin ollen hinnat ovat huomattavasti alemmat kuin Itävallassa voimassa olevat verotus ja hinnat, ja tuomalla tämän jälkeen maahan 200 kappaletta savukkeita valmisteverottomasti kunkin matkansa yhteydessä.

Tämä erityinen veropolitiikan kiertämistä ja kansanterveyden suojelemista koskeva vaara on yhä olemassa Slovenian tasavallan liityttyä Euroopan unioniin, koska liittymisasiakirjan liitteessä XIII olevan 6 kohdan 2 alakohdan nojalla tämä uusi jäsenvaltio voi, vaikka sen on korotettava asteittain valmisteverokantojaan, lykätä savukkeiden yleisen vähimmäisvalmisteveron soveltamista 31.12.2007 saakka. Lisäksi kyseessä olevan säännöksen soveltamisala on nimenomaisesti rajattu siihen, mikä on välttämätöntä tällaisten ilmiöiden estämiseksi.

Näin ollen tämä kansallinen säännös voi edelleen olla perusteltu direktiivin 69/169 5 artiklan 8 kohdan nojalla, luettuna yhdessä liittymisasiakirjan 24 artiklan kanssa.

Koska tämä kansallinen lainsäädäntö on perusteltu erään liittymisasiakirjan 24 artiklassa tarkoitetun säännöksen, tässä tapauksessa liittymisasiakirjan liitteessä XIII olevan 6 kohdan 2 alakohdassa mainitun siirtymäsäännöksen, nojalla, tämän lainsäädännön yhteensoveltuvuudesta muiden primaarioikeuden määräysten, kuten EY 23, EY 25 ja EY 26 artiklan, kanssa ei enää ole epäselvyyttä. Kyseisiä artikloja on näin ollen tulkittava siten, että niissä ei kielletä tällaista kansallista lainsäädäntöä huolimatta siitä, että Euroopan unionin viimeisimmän laajentumisen jälkeen tätä verovapautusta ei enää sovelleta mihinkään muuhun kolmanteen valtioon kuin Sveitsin tulliviranomaisten valvonnassa olevaan Samnauntalin erillisalueeseen ja kolmansista maista tuoduille savukkeille myönnetään yleensä verovapautus 200 savukkeen osalta.

(ks. 38, 40, 59–61, 67, 71, 74 ja 75 kohta sekä tuomiolauselman 1 ja 2 kohta)